CELEX: 32022R0680
Language: et
Date: 2022-04-27 00:00:00
Title: Komisjoni rakendusmäärus (EL) 2022/680, 27. aprill 2022, millega muudetakse rakendusmääruse (EL) 2020/178 lisas esitatud teavet, lisades sinna Ühendkuningriigi (Põhja-Iirimaa) päritolukohana, kust taimede, puuvilja, köögivilja, lillede ja seemnete liitu toomisel ei nõuta fütosanitaarsertifikaati

28.4.2022   
               
               
                  ET
               
               
                  Euroopa Liidu Teataja
               
               
                  L 125/1
               
            
         KOMISJONI RAKENDUSMÄÄRUS (EL) 2022/680,
         27. aprill 2022,
         millega muudetakse rakendusmääruse (EL) 2020/178 lisas esitatud teavet, lisades sinna Ühendkuningriigi (Põhja-Iirimaa) päritolukohana, kust taimede, puuvilja, köögivilja, lillede ja seemnete liitu toomisel ei nõuta fütosanitaarsertifikaati
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. oktoobri 2016. aasta määrust (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ, (1) eriti selle artikli 45 lõike 1 neljandat lõiku,
         ning arvestades järgmist:
         
                     (1)
                  
                  
                     Komisjoni rakendusmääruses (EL) 2020/178 (2) on sätestatud, et liikmesriigid, meresadamad, lennujaamad ja rahvusvahelised veoettevõtjad peavad kõigis liitu sisenemise kohtades või kõigil liitu liikuvatel veovahenditel panema välja plakatid, kus on esitatud kolmandatest riikidest saabuvatele reisijatele mõeldud teave taimede, taimsete saaduste ja muude objektide sissetoomisel kehtivate keeldude ja nõuete kohta. Täpsemalt on kõnealuse rakendusmääruse lisas esitatud sellise teabega plakat, kus on ka teave kolmandate riikide kohta, kust taimede, puuvilja, köögivilja, lillede ja seemnete liidu territooriumile toomisel ei nõuta fütosanitaarsertifikaati.
                  
               
                     (2)
                  
                  
                     Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule (edaspidi „väljaastumisleping“), eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga jätkatakse pärast väljaastumislepingus sätestatud üleminekuperioodi lõppu määruse (EL) 2016/2031 ja sellel põhinevate komisjoni õigusaktide (nt rakendusmäärus (EL) 2020/178) kohaldamist Ühendkuningriigi suhtes ja Ühendkuningriigis seoses Põhja-Iirimaaga.
                  
               
                     (3)
                  
                  
                     Seega tuleks muuta rakendusmääruse (EL) 2020/178 lisas esitatud plakatil olevat teavet, et lisada sinna Ühendkuningriik (Põhja-Iirimaa) päritolukohana, kust taimede, puuvilja, köögivilja, lillede ja seemnete liidu territooriumile toomisel ei nõuta fütosanitaarsertifikaati. Seepärast tuleks rakendusmääruse (EL) 2020/178 lisa vastavalt muuta.
                  
               
                     (4)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2020/178 muutmine
            Rakendusmääruse (EL) 2020/178 lisa asendatakse käesoleva määruse lisa tekstiga.
         
         
            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. aprill 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 317, 23.11.2016, lk 4.
         
            (2)  Komisjoni 31. jaanuari 2020. aasta rakendusmäärus (EL) 2020/178 kolmandatest riikidest saabuvatele reisijatele ja postiteenuste ning teatavate ettevõtjate klientidele sellise teabe esitamise kohta, mis käsitleb taimede, taimsete saaduste ja muude objektide liidu territooriumile sissetoomise keeldu vastavalt Euroopa Parlamendi ja nõukogu määrusele (EL) 2016/2031 (ELT L 37, 10.2.2020, lk 1).
      
      
         
            LISA
            
               
                  
                     „LISA
                     Artiklis 1 osutatud plakat
                     
                        
                  
               “